 Bildu-Nafarroa parlamentu-taldeari atxikitako foru parlamentari Bakartxo Ruiz Jaso andreak idatziz erantzuteko galdera egin du traumatologiako itxaronzerrendari buruz (8-13/PES-00183). Hauxe erantzun dio Nafarroako Gobernuko Osasuneko kontseilariak: 
1.  Zer neurri zehatz ari zarete hartzen Traumatologiako itxaronzerrenda arintzeko? Zein epetan? 
 Kirurgiako eta kontsulta anbulatorioetako itxaronzerrendaren arazketa administratiboa egiten ari da, egiturazko itxaronzerrenda antolatzen eta berrikusten ari da eta eskaeren bikoiztasunak kentzen ari dira (amaiera 2014ko urtarrilean), NOGeko Programazio Zerbitzuaren eta Traumatologia Zerbitzuaren ardurapean. 
 Ubarmin Klinikan ebakuntza kirurgikoa egin behar zaien gaixoen ebakuntza aurreko zirkuitua bizkortzen ari da (amaiera 2014ko urtarrilean), NOG-Dko Anestesia Zerbitzuaren eta NOG-Dko Barne Medikuntzako Zerbitzuaren ardurapean. 
 Programazio kirurgikoaren leheneste hirukoitza egiten ari da, premia klinikoa, itxaronzerrendako antzinatasuna eta Bermeei buruzko Foru Legearen betetzea oinarri harturik (hasiera 2014ko urrian), NOGeko Programazio Zerbitzuaren, NOGeko Traumatologia Zerbitzuaren eta NOG-Dko Anestesiako eta Barne Medikuntzako zerbitzuen ardurapean. 
 NOGeko Traumatologia Zerbitzuan etxeko ospitalizazioa ezartzen ari da (hasiera 2014ko azaroan), NOGeko Etxeko Ospitalizazioaren Atalaren eta Traumatologia Zerbitzuaren ardurapean. 
 NOGeko Traumatologia Zerbitzuko Erraki Ataleko blokeo epiduralen errendimendu handiko zirkuitua taxutzen ari da (hasiera 2014ko azaroan), NOGeko Traumatologia Zerbitzuaren ardurapean. 
 Handitu eginen dira kontsulten ratioak, haien errendimendua eta lokal erabilgarrien okupazioa (hasiera 2014ko urtarrilean), NOGeko Programazio Zerbitzuaren eta NOGeko Traumatologia Zerbitzuaren ardurapean. 
2.  San Juan de Dios Ospitalean ebakuntzak bertan behera utzi zirenetik, nola ari zaio heltzen Itxaronaldien bermeei buruzko Foru Legeari? 
 Kirurgia programaturako 8 operazio-gela dituen Ubarmineko kirurgia-bloke berria irekitzeak bide eman behar du prozedura guztiak barnean egiteko; horregatik utzi zen bertan behera San Juan de Dios Ospitalean espezialitate kirurgiko horretako lana. 
 Programazio kirurgikoaren leheneste hirukoitza egiten ari da, oinarritzat harturik lehendabizi, betiere, premia klinikoa, eta bigarrenik itxaronzerrendako antzinatasuna eta Bermeei buruzko Legearen betetzea. 
 Bermeei buruzko Foru Legea betetzeko NOGeko zuzendaritzak duen konpromisoa hain da irmoa non 2013. urtean kirurgia zerbitzuekin egindako kudeaketa-itunen lorpenaren %50 oinarritzen baita kirurgia prozesuen Bermeei buruzko Legearen %70eko edo goragoko betetze mailan, egiturazko itxaronzerrenda kirurgikoan dauden gaixoei dagokienez. 
 Kirurgiako itxaronzerrendaren bilakaera eta kirurgiako batez besteko itxaronaldia azken lau hilabeteetan honako hauek izan dira (hilaren azken eguneko datuak): 
	KIZ
	UZTAILA
	ABUZTUA
	IRAILA
	URRIA

	Traumatologia
Helduak
	3228
	3114
	3087
	2755

	Traumatologia
Haurrak
	34
	52
	21
	26


	KBBI
	UZTAILA
	ABUZTUA
	IRAILA
	URRIA

	Traumatologia
Helduak
	200
	217
	212
	202

	Traumatologia
Haurrak
	299
	213
	43
	17


KIZ: kirurgiako egiturazko itxaronzerrendako gaixoen kopurua.
KBBI: kirurgiako egiturazko itxaronzerrendako gaixoen batez besteko itxaronaldia.
 Kirurgiako egiturazko itxaronzerrendako gaixoetatik, azaroaren 13an Bermeei buruzko Legeko epeen barruan daudenen (BL) ehunekoak honako hauek dira: 
	Atalak
	KIZeko gaixoen kopurua
	BL gaixoen ehunekoa

	Helduak
	109
	75

	Aldaka
	447
	41

	Oina
	199
	61

	Haurrak
	26
	100

	Errakia
	115
	60

	Belauna
	1252
	30

	Goiko Unitatea
	595
	61


3.  Zenbat operazio-gela erabilgarri ditu une honetan O-NOZek? Operazio-gela gehiago irekitzerik aurreikusten al da? Hala baldin bada, noiz irekiko dira? 
 O-NOZen erabilgarri dauden operazio-gelen kopurua: 
 NOG A: kirurgia programatuko 9 operazio-gela eta hil ala biziko larrialdietarako operazio-gela bat, brakiterapiako operazio-gela bat eta angiografo bat. 
 NOG B: kirurgia programatuko 10 operazio-gela, larrialdi geroratuetarako operazio-gela bat eta hil ala biziko larrialdietarako operazio-gela bat, Kirurgia Pediatrikorako 2 operazio-gela. 
 NOG D: kirurgia programatuko 8 operazio-gela. 
 Lizarrako García Orcoyen Ospitalea: kirurgia programatuko 3 operazio-gela (horietako batek programazio erdia du, Kirurgia Orokorreko, Traumatologiako edo Urologiako hil ala biziko larrialdiren bat sortuko balitz ere) eta obstetriziako larrialdietarako operazio-gela bat. 
 Tuterako Reina Sofía Ospitalea: kirurgia programatuko 3 operazio-gela, kirurgia lokaleko operazio-gela bat eta hil ala biziko larrialdietarako operazio-gela bat. 
 O-NOZen irekitzeke dauden operazio-gelen kopurua: 
 NOG A: 2 operazio-gela. 
 NOG B: 8 operazio-gela (obra 2014ko azken hiruhilekoan amaitzea aurreikusten da). 
 NOG D: ez dago obra amaitu gabeko edo ireki gabeko operazio-gelarik. 
 Lizarrako García Orcoyen Ospitalea: ez dago obra amaitu gabeko edo ireki gabeko operazio-gelarik. 
 Tuterako Reina Sofía Ospitalea: 7 operazio-gela, guztira (obra amaituta, irekitzeko data aurreikusi gabe, gaur egungo 4 operazio-gelei beste 3 erantsiko zaizkie). 
4.  Aintzat hartu al da San Juan de Dios Ospitaleko operazio-gelak traumatologiako ebakuntzetarako berriro erabiltzeko aukera? 
 Kirurgiako programazioa SJDO erietxe itundura deribatzeko beharra hiru hilean behin aztertzen da. Kontuan hartzen dira unean uneko artapen premiak eta NOGeko kirurgia zerbitzuek beren gain har dezaketen kirurgia lana. 
 Kirurgia zerbitzu itunduen erabilera modurik egokienean kudeatu behar da kalitatezko osasun laguntzarik onena eta kostuen preziorik txikiena bermatzeko. 
 NOGeko Traumatologia Zerbitzuko kirurgiako itxaronzerrenda kontrolatzeko hartutako neurriak gaur egun arrakastatsuak dira, eta egiteko zain dauden kirurgia prozesuak barnean egin daitezen lortzen dute. 
 Hori guztia jakinarazten dizut Nafarroako Parlamentuko Erregelamenduaren 194. artikulua betetzeko. 
 Iruñean, 2013ko azaroaren 27an 
 Osasuneko kontseilaria: Marta Vera Janín 
2
2

